# name
La influència en l’aprenentatge de pràctiques educatives amb tecnologies digitals en l’educació obligatòria: una revisió sistemàtica. Informe de Recerca

# metadata.dc.description.abstract[].value
Les tecnologies digitals s'han tornat omnipresents en l'activitat de les persones i en la majoria de les
esferes de les seves vides (Floridi, 2014). Des del seu sorgiment, les diferents administracions
educatives s'han preocupat de formar als estudiants i als docents en el seu ús i per a fomentar una
competència digital que vagi més enllà d'un ús instrumental.
En el nostre context educatiu, diferents organismes com la UNESCO, l'OCDE i la Unió Europea han
engegat polítiques educatives que han perseguit l'increment de la seva presència en educació. Per
una banda, a través del foment de la competència digital en docents -sobretot en el seu ús
pedagògic- i en estudiants, proposant marcs de competència digital ciutadana i marcs de competència
digital docent (Comissió Europea, 2017; UNESCO, 2019; Vuorikari et al., 2022). Per l'altra, diferents
països han fet i estan fent esforços a través de plans de digitalització per a equipar els centres
educatius amb la infraestructura necessària per a dur-ho a terme, així com dotant de dispositius als
estudiants, com és el cas del Digital Education Action Plan 2021-2027 de la Unió Europea (European
Comission, 2023). Aquest pla s'ha traduït en els diferents països de la UE, en el cas espanyol a través
del Plan de Digitalización y Competencias Digitales del Sistema Educativo (INTEF, 2022) i a Catalunya a
través del Pla d'Educació Digital de Catalunya 2020-2023 (Generalitat de Catalunya, 2020).

# metadata.dc.publisher[].value
Observatori de l’Educació Digital UB (OED UB). Universitat de Barcelona

# metadata.dc.rights[].value
cc o (c) Rubio Hurtado, María José, et al., 2025

# metadata.dc.source[].value
Documents de treball / Informes (Teoria i Història de l'Educació)

# metadata.dc.title[].value
La influència en l’aprenentatge de pràctiques educatives amb tecnologies digitals en l’educació obligatòria: una revisió sistemàtica. Informe de Recerca